Tónlistarverðlaun Norðurlandaráðs

Tónlistarverðlaun Norðurlandaráðs eru ein fimm verðlauna sem veitt eru árlega af Norðurlandaráði. Annað hvort ár eru verðlaunin veitt fyrir tónverk eftir núlifandi tónskáld og hitt árið hópum tónlistarmanna sem sýna mikla listræna og faglega færni. 

Verðlaunin voru fyrst veitt 1965 og átti veita þau þriðja hvert ár. Því var hins vegar breytt 1968 í annað hvert ár frá og frá 1991 hafa verðlaunin verið veitt árlega. 

Norræna ráðherranefndin skipar norræna dómnefnd sem tekur ákvörðun um verðlaunin. Dómnefndin er skipuð einum fulltrúa frá hverju landi Norðurlanda. Ef tilnefning kemur frá einhverju sjálfstjórnarsvæðanna skal fulltrúi þess taka þátt í starfi dómnefndarinnar.

Íslenskir tónlistarmenn/tónskáld hafa sex sinnum hlotið Tónlistarverðlaun Norðurlandaráðs: Atli Heimir Sveinsson (1976), Hafliði Hallgrímsson (1986), Björk Guðmundsdóttir (1997), Haukur Tómasson (2004), Anna S. Þorvaldsdóttir (2012) og Gyða Valtýsdóttir (2019).

Verðlaunahafar 

 1965 „Aniara“ (ópera), Karl-Birger Blomdahl, Svíþjóð 
 1968 „Tredje symfonien“, Joonas Kokkonen, Finnland
 1970 „Drömmen om Thérése“ (arenaopera), Lars Johan Werle, Svíþjóð 
 1972 „Eco“ (sopransolo, blandaður kór, hljómsveit), Arne Nordheim, Noregur
 1974 „Gilgamesh“ (ópera), Per Nørgård, Danmörk
 1976 „Konsert fyrir flautu og hljómsveit“, Atli Heimir Sveinsson, Ísland 
 1978 „Ryttaren“ (ópera), Aulis Sallinen, Finnland
 1980 „Symfoni/Antifoni“, Pelle Gudmundsen-Holmgreen, Danmörk
 1982 „Utopia“ Åke Hermansson, Svíþjóð 
 1984 „De ur alla minnen fallna“ (sálumessa), Sven-David Sandström, Svíþjóð 
 1986 „Poemi“ (einleiksfiðla og strokhljómsveit) Hafliði Hallgrímsson, Ísland 
 1988 „Kraft“ (symfóníuhljómsveit, raftónlist), Magnus Lindberg, Finnland
 1990 „Gjennom Prisme“ (hnéfiðla, orgel, hljómsveit), Olav Anton Thommessen, Noregur
 1991 Niels-Henning Ørsted Pedersen, (bassaleikari), Danmörk
 1992 „Symfoni nr. 1“, Anders Eliasson, Svíþjóð 
 1993 Mellersta Österbottens Kammarorkester, Finnland
 1994 „Det sjungande trädet“ (ópera), Erik Bergman, Finnland
 1995 Eric Ericson, (kórstjórnandi) Svíþjóð, artistpris
 1996 „Sterbende Gärten“ (verk fyrir fiðlu og hljómsveit), Bent Sørensen, Danmörk
 1997 Björk Guðmundsdóttir, (söngkona), Ísland
 1998 „Konsert för klarinett och orkester“, Rolf Wallin, Noregur
 1999 Leif Segerstam, (hljómsveitarstjóri), Finnland
 2000 „Lonh“ (sópran og raftónlist), Kaija Saariaho, Finnland
 2001 Palle Mikkelborg, Danmörk
 2002 Sunleif Rasmussen, Danmörk
 2003 Mari Boine, Noregur
 2004 Haukur Tómasson, Ísland
 2005 Ensemblet Cikada, Noregur
 2006 Det elektroakustiske stykke „…fetters…“, Natasha Barrett, Noregur
 2007 Eric Ericsons Kammarkör, Svíþjóð 
 2008 „Miki Alone“ (ópera) Peter Bruun, Danmörk
 2009 Kari Kriikku, (klarínettuleikari), Finnland
 2010 Lasse Thoresen, tónskáld "Opus 42", Noregur 
 2011 Mats Gustafsson, (saxófónleikari), Svíþjóð
 2012 Anna S. Þorvaldsdóttir, (tónskáld) „Dreymi“, Ísland
 2013 Pekka Kuusisto, (fiðluleikarinn) Finnland
 2014 Simon Steen-Andersen, (Black Box Music), Danmörk
 2015 Svante Henryson, (sellóleikari, bassaleikari og tónskáld), Svíþjóð
 2016 Hans Abrahamsen, söngbálik (Let Me Tell You), Danmörk
 2017 Susanna Mälkki, (hljómsveitarstjórinn), Finnland
 2018 Nils Henrik Asheim, (Muohta), Noregur
 2019 Gyða Valtýsdóttir, (tónskáld, söngkona), Ísland
 2020 „Quarter-tone Piano Concerto“, Sampo Haapamäki, Finnland
 2021 Eivør Pálsdóttir, Færeyjar
 2022 Karin Rehnqvist, Svíþjóð

Tilvísanir

Tenglar 
 Norðurlandaráð
 Um Tónlistarverðlaun Norðurlandaráðs á vefsíðu Norðurlandaráðs

Tónlistarverðlaun
Norrænt samstarf
Norðurlandaráð